Castelul Będzin

Castelul Będzin este un castel situat în Będzin (pronunțat: [ˈbɛndʑin]) în sudul Poloniei. Castelul de piatră datează din secolul al XIV-lea și este precedat de o fortificație de lemn care a fost ridicată în secolul al XI-lea. A fost o importantă fortificație în Regatul Poloniei și, mai târziu, în Uniunea polono-lituaniană. Istoria Satul Będzin își are originea în secolul al IX-lea. Fortul local din lemn pentru care înregistrările arată că a existat încă din secolul al XI-lea, a fost distrus în timpul invaziei mongole din anul 1241, iar ulterior reconstruit. În timpul domniei lui Cazimir al III-lea al Poloniei castelul a fost îmbunătățit, fiind transformat dintr-o cetate de lemn într-una de piatră, iar fortul a putut fi folosit încă din 1348. Satului în continuă creștere economică Bytom i s-au acordat drepturile Magdeburg, drepturi de oraș, la scurt timp după aceea, în 1358. Castelul a fost menit să fie un avanpost militar la granița de sud-vest a Regatului Poloniei (mai târziu, Uniunea polono-lituaniană). Aceasta a fost fortificația aflată cel mai spre vest și rolul său era să întârzie orice invazie a venit în Polonia Mică, din Boemia sau din Silezia. În 1364 castelul a fost vizitat de către Carol al IV-lea, Împăratul Sfântului Imperiu Roman. În 1588, Maximilian al III-lea, Arhiduce de Austria, a fost ținut prizonier aici, după înfrângerea în Războiul polonez de succesiune (1587-1588). Castelul a decăzut în secolul al XVI-lea. Incendiul din 1616 și daunele din timpul potopului din 1657 a dus la distrugerea sa continuă. Cetatea a fost reparată periodic, dar ca urmare a schimbărilor de frontiere și a relațiilor dintre Polonia și vecinii săi, și-a pierdut mult din importanța sa. După împărțirea Poloniei, Będzin a revenit sub controlul Prusiei și castelul a devenit proprietate a familiei de Hohenzollern . În 1807, terenurile din apropiere au fost transferate Ducatului Varșoviei, iar în 1815 Poloniei Congresului. În 1825, castelul a fostse dărâma singur și atunci când o bucată de piatră a lovit un trecător, s-a decis demolarea castelului, dar, înainte ca aceasta să înceapă, castelul a fost declarat monument. În 1830 castelul a fost cumpărat de Contele Edward Raczyński și parțial reconstruit, o biserică protestantă fiind adăpostită temporar în interiorul său. După moartea lui Raczyński în 1845 planurile de a deschide o academie sau un spital au fost abandonate, iar castelul a început din nou să ajungă într-o stare proastă. Castelul nu a fost reconstruit decât atunci când în perioada comunistă, anii 1952-1956, s-a deschis un muzeu. Muzeul Castelul a devenit locul unui muzeu, Muzeul Zagłębie în 1956. Muzeul are mai multe colecții: una de armament, de la perioada medievală la cel de-al doilea Război Mondial; a doua dedicată istoriei Castelului Będzin; a treia dedicată castelelor din apropiere înființate de Cazimir cel Mare (Traseul Cuiburile Vulturilor sau Szlak Orlich Gniazd). Ultima colecție este dedicată istoriei militare din regiunea Będzin. Arhitectura Castelul are două turnuri, unul cilindric și unul pătrat. Clădiri mai mici au fost atașate turnurilor. Au fost trei straturi de pereți, iar castelul a fost conectat la zidurile orașului, părți din care au supraviețuit până astăzi Referințe Legături externe Site-ul oficial al Muzeului Zagłębie Arhivat în 4 octombrie 2011, la Wayback Machine.